IoTSec:PopularScience/NO

= IoTSec beskrivelse på en mindre vitenskapelig måte = Initiativet IoTSec - Sikkerhet i Tingenes Internett for Smarte Nett ble etablert i 2015 for å støtte opp under et smart elektrisitetsnett som er tilstrekkelig sikkert og respekterer personvern. Internettet og informasjonsteknologien har i stor grad forandret våre liv. Rask informasjonstilgang og effektiv informasjonshåndtering er kjennetegn på dagens suksessrike bedrifter. Utviklingen som er i gang, innebærer at sensorer, mobiler, biler, vaskemaskiner, varmepumper, lys og alarmer kan levere sine data over internett. «Dingser» som snakker sammen er beskrevet som tingenes internett, eller «Internet of Things (IoT)».

Deler av dataflyten kan være relatert til strømnettet, enten ved at de krever strøm, eller at de rapporter bruken av strøm. Når en rekke «dingser» kobles sammen, blir en slik sammenkobling sårbar for angrep. Eksempler på dette er angrep på vannforsyningen til en by eller duplisering av den trådløse nøkkelen til biler. Det er bare kreativiteten som setter grenser for hva som kan skje. Det er åpenbart at fremtiden vil bringe oppsiktsvekkende forhold og nye trussler. Vi er i på vei inn i en ny epoke når det gjelder digitalisering av samfunnet, og dette gjelder både private boliger og næringsbygg. Vi ser at dynamiske prosesser med autonome systemer og sensorer som styrer alt, er på vei. Sikkerhet og personvern er våre nye hovedutfordringer. Når det gjelder smarte hus, energifordeling gjennom smarte nett («smart grid») eller Omsorgsteknologi, kan en synkronisert og samordnet utrulling/utbredelse, gi store samfunnsmessige gevinster. Utfordringen er som sagt, å få etablert en tilstrekkelig sikkerhet og personvern. Prosjektet IoTSec vil ha jobbe med to aspekter: Bringe de beste hodene innenfor akademia sammen for å skape en kunnskapsklynge rundt sikkerhet for tingenes internett, og relatere forskningen til utfordringer som industrien og samfunnet har når det gjelder styring og kontroll av smarte nett. Vi jobber for å etablere et industrielt sikkerhetssenter for smarte nett («Smart Grid Security Centre»), som skal ivareta behovet både til samfunnet og ikke minst sikre personvernet til hver og en av oss.

Vi kommer til å jobbe med semantiske modeller, målbar sikkerhet og personvern og adaptiv sikkerhet. Dette kommer til å bli grunnlaget for det ledende sikkerhetssenteret. UiO, NR, Simula, HiG og UNIK representer akademia, mens anvendt forskning og stiftelsen av sikkerhetssenteret er knyttet til Norwegian Centre of Expertise (NCE Smart) i samarbeid med eSmart Systems, Fredrikstad Energi, Fredrikstad kommune, EB Nett og Movation. Fire internasjonale partner støtter nå initiativet, og vi kommer å utvide det akademiske og industrielle nett for å styrke vår kunnskap om sikkerhetsmodeller.